Denise kyk af na die klein wese wat op haar bors lê en slaap. Sy kan sy vinnige hartklop teen haar voel. Sy sluk swaar. Reën spat teen die venster en die stormwolke maak die vertrek donker. Skadu’s druk teen hulle.
“Ek sal my bes doen om jou veilig te hou. Maar wanneer jy groot genoeg is, sal jy self moet veg vir wat jy wil hê.”
Sy buig voorentoe en soen hom op sy voorkop. Hy gaap en sy pienk tongetjie lyk helder teen sy donker gesiggie.